Началото и краят се срещат и разминават в книгата на Стефан Стефанов | Kafene.bg\nНачалото и краят се срещат и разминават в книгата на Стефан Стефанов\nНа 3 декември Стефан Стефанов представи втората си книга "Край до край" (издателство "Колибри") пред повече от 200 гости в литературния кръг "Перото" в НДК.\nКога началото и краят се срещат? Можем ли да разберем какъв ще е краят още от самото начало?\nСветлозар Желев, директор на Национален център за книгата и домакин на събитието, приветства гостите с думите: „Край до край” е една от книгите, подкрепена от Националния център. За нас е огромна радост, че тя е част от програмата ни за развитие на българската литература и се надяваме да продължим да я подкрепяме в нейния превод и на други езици”.\nТрейлър за книгата "Край до край"\nГостите на събитието видяха няколко тематични колаборации, посветени на книгата – 20-минутен пърформанс на театър „Реплика” по текст от „Край до край” и изложба на фотографа Пламен „Плабо”, вдъхновена от разказите на Стефан Стефанов. „Не исках обикновено литературно четене, защото това не е обикновена книга за обикновени читатели. Обичам да смесвам изкуствата”, сподели авторът.\nВ трейлър, направен специално за премиерата на „Край до край”, могат да бъдат видяни някои от най-запомнящите се моменти в сборника.\nПовече за Стефан Стефанов\nСтефан Стефанов е роден на 18 август 1986 година в София. Завършва гимназиалното си образование в НПМГ, а висшето – в УНСС, София – специалност „Журналистика и масмедии“. През последните години публикува статии, интервюта и репортажи в редица онлайн\nСборникът „Край до край“ е дело на издателство „Колибри” и показва новото лице на младото поколение в българската проза. Разказите на Стефан Стефанов преплитат в себе си страстта на автора към истината и баланса между факт и художествена измислица. Те показват раждането на нов талант, който би могъл да продължи традицията на големите български сатирици от класиката ни. А според автора – „Краят има повече от две лица и те зависят от началото на историята”.\nКараоке с Миро и Невена и "Всичко, което искам"\nПрофесията "интериорен дизайнер" – симбиоза на творчество, психология и бизнес


Най-важни за гърдите са изтласкванията\nКогато Андрула Бланчет започна да се занимава с бодибилдинг, тренираше с двама трибойци. От тях й остана страстта да вдига колкото може по-тежко. Методиката, която тя ви предлага тук, е толкова ефикасна, че не я е сменяла 10 години. Единствено спря кофичките, защото трицепсите й почнаха да излизат на сцената преди самата нея.\nRead more “Най-важни за гърдите са изтласкванията”\nЗабелязала съм, че жените пренебрегват мускулите на гърдите – може би защото са покрити от гръдна тъкан или защото мислят, че тренировката им ще ги направи по-големи. Ако обаче не ги тренирате правилно, те ще останат недоразвити и ще нарушат целия баланс на горната част на тялото. …\nRead more “Перфектни извивки”\n– с Мис Интернешънъл Лаура Кривейл\nКлючът към добрата тренировка на гърдите e дa ги натоварите разнообразно от разлиини ъгли – с\nдъмбели, щанги, машини и дopи лицеви oпopи. Големият гръден мускул има широки залавни места и за дa гo развиете напълно, ви трябва всестранен пoдхoд. Koгaтo започвах , тренирах гърдите два пъти седмично и ако и вие сте в тази фаза, ви съветвам дa правите същото.\nRead more “Най-доброто за гърдите”\nНокаут за гърдите\n– с Ейми Джонстън\nНовоизгряващата фитнесзвезда Ейми Джонсън е разработила програма, подходяща и за хора, които имат фитнесцели, но искат по-добър тонус в гърдите и раменете. Тъй като в тренировката на гърдите участват и раменете, тя работи и върху двете групи в една тренировка. За преход между едната и другата група тя използва лицева опора с една ръка – упражнение само с теглото на тялото, което натоварва добре и гърдите, и раменете.\nRead more “Нокаут за гърдите”


PR. Реторика. Медии.: 01/24/13\nEvetnex Awards 2012 - събитието за събития ще отправи своята провокация през март\nВ началото на март ще се проведе второто издание на единствения конкурс за събития у нас – Eventex Awards. Пилотният брой премина, съпроводен от висок интерес, дълги коментари и много хрумки, които да бъдат реализирани в следващото издание. E, ето го и него. Какви са настроенията преди събитието, как организаторите планират този ивент и къде ще бъде скрита “уловката” тази година, разказва специално за PR@Festivals Ованес Ованесян – основател на Eventex Awards.\nКакво е новото, което ще ни изненада на тазгодишната церемония Eventex Awards, която ще се състои на 6 март?\nЗа съжаление не мога да споделя програмата предварително. Миналата година организирахме конкурс и церемония по награждаването за пръв път и беше огромно предизвикателство за нас. Въпреки, че имахме малки пропуски, се справихме страхотно. Вярвам, че тази година ще се справим още по-добре и програмата ще е още по-интересна. Церемонията ще се излъчва онлайн и всеки може да я гледа на сайта на събитието. Според мен обаче, си заслужава да присъствате на живо!\nКакви са очакванията, свързани с броя и качеството на кандидатурите, които ще бъдат подадени през тази година? Нека припомним – крайният срок за участие е 30ти януари 2013?\nОчакваме между 80 и 100 кандидатури тази година. Кандидатурите, които са попълнени до момента, са публични и всеки може да ги разгледа на http://eventex.bg/awards/2012/uchastnitsi и сам да прецени на какво ниво са.\nКрайният срок за регистрация е 30 януари, така че който желае да участва, може да се регистрира. Важно е да се отбележи, че всички събития с идеална цел могат да участват в конкурса напълно безплатно.\nМоля, разкажете ни малко повече за журито!\nВсеки един от журито е специалист в определена област. Един член от журито може да оцени кетъринга, друг техниката, трети декора, четвърти цялостната организация, пети маркетинга и т.н.. Смятам, че силата на голямото жури от около 30 човека е в крайната средна оценка, която е доста реалистична, защото всеки оценява според собствените си компетенции.\nКак се готвите за негативните коментари, които неизбежно ще бъдат провокирани след втората по ред церемония за събития у нас?\nОценките на журито са публични и не се притесняваме от негативни коментари. Всеки е свободен да изрази мнението си. Ще се радвам негативните мнения да са под формата на препоръки. Така и ние бихме извлекли ползи от тях.\nКое е нещото, заради което всеки от бранша трябва да посети семинара, предхождащ церемонията – Eventex Seminar (който ще се състои в началото на февруари)?\nСеминарът е единствен по рода си и се организира един път в годината от 2009 година насам. Той се е превърнал в ключов фактор за събитийния бранш в България. Атмосферата е уникална и аз лично имам специално и пристрастно отношение към него. J\nВинаги се опитваме да правим нещо интересно, така че считам, че и тази година ще успеем да сме различни и интересни, особено в програмата извън лекциите. Възможностите за нови контакти и утвърждаването на съществуващи с хора от бранша, са страхотни, а според мен това е едно от най-ценните неща на всяко бизнес събитие.\nКой от лекторите ви е най-интересен лично на вас и защо?\nМен лично най-много ме вълнува лекцията на Илона Станева, която е Маркетинг Директор на Fibank. Тя ще ни помогне да разберем как мислят спонсорите и кога казват „ДА”. За съжаление много често въобще не получаваме отговор от потенциални спонсори. Интересно ми е да знам как мислят те, каква е процедурата на взимане на решения, защо и кога отговарят, какво е най-важното за тях и т.н. Сигурен съм, че и много колеги от бранша имат подобни въпроси.\nВсички кампании, отличени с награди на Eventex Awards 2011, можете да намерите тук.\nКъм всички кампании, публикувани в PR@Festivals\nЕтикети: награди, събитие, event management, Eventex Awards, PR събитие, PRatFestivals


Хавлиени кърпи\tот памук или бамбук\nХавлиени халати\tза баня\nСпални комплекти\tс цени от 52.00лв.\nШалтета и кувертюри\tза спалня или детска\nЗавивки\tза всички\nВъзглавници\tздравословен сън\nПокривки\tза маса\nПердета\tи завеси\nХавлиени кърпи — Бебешки — Детски — Бамбукови — Памучни — Плажни Хавлиени халати — Бебешки — Детски — Бамбукови Спални комплекти — Бебешки — Детски — Бамбукови — Луксозни — Сатенени — Ранфорс Шалтета и кувертюри Завивки Възглавници Покривки Пердета\nБебешки хавлиени халати\nДетски хавлиени халати\nБамбукови хавлиени халати\nБебешки хавлиени кърпи\nБамбукови Хавлиени кърпи\nПамучни хавлиени кърпи\nБамбукови спални комплекти\n50 х 90см\n50 х 100см\n0887 673 162\nза поръчки над 52лв.\nХавлиени кърпи Попи сини\nКомплект от 3бр. луксозни хавлиени кърпи за ръце лице и тяло в син цвят с релефни детайли и бродерия. Кърпите са изработени от чист египетски памук.\nЦена: 166,00 лв\nДобре дошли в нашия виртуален щанд за памучни хавлиени кърпи, в него подбрахме и сортирахме много специални модели, които ще се грижат за комфорта на вашето тяло, както и стила на вашия дом.\nРазмерите им започват от 50х90см и стигат до 150х100см., а в някои случаи до 180см. Нашия магазин предлага кърпи произведени от доказани брандове, като: BOSS, ESPRIT, ESCADA, ROCHAS, VALERON, TAC и др., а техния текстил се произвежда в Турция, Испания, Австрия, Франция. Това което прави специална тази колекция от хавлиени изделия е факта, че е лично проверена и тествана за техните възможности. От "Пухче" ви гарантираме, че тези продукти няма да размазват водата по тялото ви, няма да пускат ненужни нишки и боя, както няма да изгубят и цвета си. Без значение кой модел кърпа ще изберете от изложените, бъдете сигурни, че тя ще успее да ви подсуши с лекота. Другото, което ви предлага нашата избрана памучна колекция е фин и нежен допир, усещане за обем от мекота и материи, които не задържат миризми или влага в дълбочина.\nТук сортирахме много нежни и изискани модели хавлиени кърпи от египетски памук, егейски памук или съчетани с лен. Изделия, които имат много добър завършек посредством луксозни дантели, релефни обемни бордюри или детайлни декорации. Повечето от моделите са с цена над 52лв., което автоматично ви гарантира, че ще доставим безплатно до вашата врата, защото магазина ни предлага безплатна доставка за артикули над тази стойност.\nИзбирайки вашия текстил за Баня от магазин "Пухче", вие правите трайна и полезна инвестиция с доказани качества поне три години напред.\nПухче - чувство от мекота;\nОнлайн магазин за домашен текстил.\nНовини от текстилния свят\nmediKa.bg - Здравна социална мрежа\nТунинг аудио говорители\nДетска езикова школа "Калина"\nМечтаната топлина за теб\nDesigned by (Bento Art)\nПетък, Септември 21, 2018\nPuhche.com - Чувство от мекота!\nНамерете ни и в Google+\nвсички текстове и описания са запазени и авторски за Puhche


Купуваме сигурност, не просто бойни самолети, категоричен Карадайъ | ВарнаДнес\n16 януари 2019, 12:35 16 януари 2019, 12:35 Иван ИвановLeave a Comment on Купуваме сигурност, не просто бойни самолети, категоричен Карадайъ\nДПС категорично подкрепя решението и ще гласува „За.“ Това обяви лидерът Мустафа Карадайъ по време на дебатите за F-16.\n„От близо 30 години неизменно поддържаме евро-атлантическата ориентация на страната, подчерта той.\nСпоред лидерът на партията купуваме сигурност, а не просто бойни самолети. По думите му нямало място за популизъм в тази тема.\nСоциалистът Кристиан Вигенин призова за сериозно разглеждане на темата. Червените искат да се направи избор, който отговаря на нуждите на ВВС и да отговаря на предварително начертаните параметри.\n„БСП подкрепя модернизацията на армията“, обясни Вигенин. Левицата няма да подкрепи отклонението от предварителните параметри.\n„Финансовата страна за нас е много важна“, обясни социалистът. Столетницата няма да отстъпи от сумата от 1,8 милиарда лева.\n„НАТО се променя“, подчерта червеният депутат. Той изтъкна и противоречията между ЕС и САЩ.\n„Нека не се превръщаме във врачки дали НАТО ще продължи да съществува“, критикува лидерът на партия „Воля“ Веселин Марешки.\nПодкрепят ли избирателите на БСП харченето на пари за изтребители, попита той по отношение изказването на Кристиян Вигенин, който обяви, че Националният съвет на партията подкрепя проекта за избор на нов изтребител.\nПо думите на Марешки е необходимо допитване до избирателите как да бъдат харчени парите им като данъкоплатци.\nСпоред Вигенин Алиансът ще продължи да съществува. Той определи изказването на Марешки като повърхностно и не добре мотивирано. /news.bg\nДимитър Ганев: Опозицията в БСП няма интерес сега да сваля Нинова, в друг момент ще й вземе главата\n3 юни 2019, 14:23 Иван Иванов\n23 септември 2019, 9:52 Иван Иванов


“Там там” от Томи Ориндж - какво не знаем за съвременните градски индианци | МИКА: Музика и лайфстайл\nВ историята и нейното пресъздаване нищо не е черно-бяло. За да добиеш по-добра представа за дадена епоха, трябва да чуеш разкази от различни гледни точки. Най-новата книга в каталога на издателство ICU – “Там там” от Томи Ориндж – предлага нетрадиционен поглед към живота на коренното население на Америка – индианците. Как живеят потомците на древните племена днес? Намерили ли са сили да продължат напред или са съхранили болката и омразата в колективната си памет? Силно емоционална, едновременна носеща помирение и гняв, романът на автора с индиански корени е удивителен литературен дебют – по думите на американската писателка Маргарет Атууд.


Животът на Ивица Осим вече е вън от опасност - Футбол свят - Други - Gong.bg\nЖивотът на Ивица Осим вече е вън от опасност\n18 ноември 2007, 16:12\nЖивотът на селекционера на японския национален тим Ивица Осим е вън от опасност. Както е известно босненският специалист получи сърдечен удар докато гледаше футболен мач по телевизията.\nДобри новини за селекционера на японския национален тим Ивица Осим, който получи сърдечен удар. Животът на босненският спциалист е извън опасност, съобщава лично президентът на японската футболна централа Кавагучи.\n„Той все още се намира в интензивното отделение, състоянието му е стабилно”, сподели президентът на японската футболна централа Сабуро Кавагучи.\n“Благодарение на неговото добро здравословно състояние на самото тяло и също така на добрите грижи, които се полагат за него, има напредък в състоянието му”, казва пък изпълнителният директор на японската футболна централа Козо Тажима.\nПостоянно оплакващият се от години със сърдечни проблеми Ивица Осим, пое японския национален тим след напускането на бразилеца Зико и води отбора на Монадиал 2006 в Германия. Тази година Япония стигна до третото място в турнира за Купата на Азия и още през лятото Осим сигнализира за по-сериозни проблеми. По време на дузпите срещу Австралия на четвъртфиналите в надпреварата той дори се оттегли в съблекалнята и не посмя да ги гледа на живо.\nопасност вече Осим Животът Ивица


Underneath the mask :: Berryville :: Градски парк Share |\nЗаглавие: Фонтан Сря Дек 29, 2010 3:03 am\nПълно име на героя : Cher Depaul\nЗаглавие: Re: Фонтан Пон Яну 03, 2011 10:59 pm\nРеших да се разходя. Исках да се освободя от всичката скука вкъщи, но явно тук не цареше нещо по-различно. Вървях безцелно, като муха без глава, и се озовах в градския парк. Набелязах си място - фонтана. Да, едно от любимите ми места.. или не. Нямаше жива душа, а аз просто седнах на една пейка и зачаках нещо да се случи. Да се случи какво? Беше невероятно и необичайно пусто, чак лошо да ти стане. И с всичките тези дървета, които те обгръщат - и клаустрофобия може да те догони. Започнах да си тананикам и така се успокоявах от всичката тишина, на която бях подложена. Винаги съм била край хора и се е чувал шум, поне някакъв.\nПълно име на героя : Джейсън Стоун\nЗаглавие: Re: Фонтан Съб Яну 22, 2011 5:27 pm\nСкуката ме мъчеше вече от няколко дни...е беше нормално, особено щом не излизах от вкъщи. Да се разходя...да нямаше да е зле да се разходя...на чист въздух. Обаче имаше проблем и той беше, че не знаех къде.\nЗапалих колата и тръгнах на някъде...безцелно. Скоро стигнах парка и слязох от колата, тъй като нямаше жива душа разходката щеше да е по - спокойна.\nСкоро стигнах и до фонтана където чух някой да си тананика.\n- Имаш хубав глас! - казах на момичето от което излизаха тези хубави звуци. На истина пеенето й бе хубаво.\nТя се усмихна лекичко.\n- Приятно ми е аз съм Джейсън! - усмихнах се и подадох приятелски ръка на момичето.\nЗаглавие: Re: Фонтан Нед Яну 23, 2011 11:20 pm\n- Шер Депоул. Приятно ми е. - поех ръката му.\n- Е, Джей, ако мога да ти викам така, какво правиш сам-самичък тук? И аз си знам, че нямам хубав глас, затова няма смисъл да се правиш на мил. - казах му директно, без да увъртам.\nДнес не ми беше най-приятният ден. И колкото и да се стараех да не съм груба, и да не изглеждам надута, то просто не се получаваше.\nИнтересното беше, че аз си стоях на пейката, без да помръдвам. Така ли се запознава? Не мисля. Чудно ми беше как все още не ме е подминал.\nЗаглавие: Re: Фонтан Вто Яну 25, 2011 9:53 pm\nШер бе доста привлекателна и определено успя да привлече вниманието на Джей, но пък коя ли красива жена не му привличаше вниманието...все пак тук ставаше дума за Джейсън...вечният развратник и определено вечният ерген.\n- Скуката си знае работата...тя ме отведе тук, макар това да не е най - развлекателното място в града...но пък от друга страна не съжелявам, че дойдох защото тогава нямаше да срещна красавица като теб... - най - накрая Джей се изказа и целуна ръката на момичето. Доста старомодно, но пък знаеше как да се прави на джентълмен, но скоро държанието му на задник се завърна.\n- Ами ти...защо си съвсем сама тук? - не се сещаше какво друго да пита и реши да изпопира въпроса на тъмнокосата... -\nЗаглавие: Re: Фонтан Сря Яну 26, 2011 4:33 pm\n- С кого трябва да съм?\n- Знаеш как да ухажваш момиче. Особено претенциозна като мен.\nСтанах от пейката и се приближих до фонтана.\n- С какво се занимаваш, Джей? Имаш ли хоби? Всъщност работиш ли? Или може би учиш? - беше момент, в който трябваше да млъкна, но просто не знаех как да си затворя устата.\n- Съквартирант, приятели, гадже, родители? - накрая се изсмях и прехапах устни.\nЗаглавие: Re: Фонтан Съб Яну 29, 2011 3:49 pm\n- Кхъм...не може да се каже точно, че работя, но...се състезавам...рали състезател съм -\nказах на Шер и една горда усмивка се появи на лицето ми, е да бях горд с постижениета си на състезател. Все пак не всеки би се пуснал адреналина да го завладее напълно.\n- Ноуп...нямам нито рдно от изброените...не познавам родителите си, нямам приятели от както дойдох тук... и определено съм без гадже. - засмях се звучно. Шер задаваше доста...въпроси, но това не ми пречеше...поне не беше толкова скучно...\n- Ами ти...свободна ли си или някой вече е успял да открадне сърцето ти? - попитах и й намигнах.\nЗаглавие: Re: Фонтан Съб Яну 29, 2011 4:00 pm\n- Рали състезател? Интересно. - усмихнах се.\n- Ами ти... свободна ли си или някой вече е успял да открадне сърцето ти? - попита на свой ред.\n- Ха, и защо питаш? - повдигнах вежда - Да не би ти да си кандидат за сърцето ми?\nПрехапах устни. Върнах се на пейката до него. Огледах го от глава до пети, а после зачаках отговора му.\n- Съжалявам за многото въпроси, но просто не съм добра в завързването за контакти. Поне отначало... - погледнах го с поглед тип "Извини ме.." и с лека усмивка.\nЗаглавие: Re: Фонтан Съб Яну 29, 2011 9:52 pm\n- Ха и защо питаш? Да не би ти да си кандидат за сърцето ми? - попита тя и се усмихна.\n- Може би да...а може би не. Зависи. Би ли ми го дала. - казах и се засмях. - Не съм по сериозните връзки. - признах си накрая и се усмихнах. Не бях от лигьовците които бяха вманиачени по романтиката и позволяваха на мацките си да ги командват.\n- И спокойно...не задаваш...чак толкова много въпроси. - казах и я погледнах с моят извратен поглед.\nЗаглавие: Re: Фонтан Съб Яну 29, 2011 11:06 pm\n- Според теб бих ли ти го дала? Помисли. - усмихнах се.\n- Не съм по сериозните връзки. - призна си набързо.\n- Така ли? Значи не си за мен. Обичам аз да командвам парада, особено в леглото. - ухилих се уши.\nЗвучеше като намек, но мислите ми въобще не бяха такива.\nПрехапах устни хем заради това с леглото, хем заради темата с въпросите. Беше ми изключително неудобно и реших отново да се разходя до фонтана.\nЗаглавие: Re: Фонтан\nUnderneath the mask :: Berryville :: Градски парк


Стеноза на каротидната артерия - симптоми и лечение - Удар June\nКато правило атеросклерозата на сънните артерии се появява след като това заболяване засяга артериите на други басейни. Стенозата на каротидната артерия, т.е. нейното запушване, възниква като последица от появата на атеросклеротична плака в артерията. Резултатът от такава патология е намаляване и влошаване на кръвния поток през артерията. Резултатът от това явление може да бъде артериална тромбоза и мозъчен инсулт. Колкото по-възрастен е човекът, толкова по-висок е рискът от развитие на каротидна атеросклероза. И така, при група хора над осемдесет години стенозата на сънната артерия се проявява при 10% от хората.\nВ нормално състояние стената на артериите трябва да бъде гладка. Въпреки това, с прогресирането на атеросклерозата поради появата на плаки в стените на каротидните артерии, техният лумен значително намалява. Такива плаки се образуват от холестеролни отлагания, влакна на съединителната тъкан и редица липидни фракции. Колкото повече плаки се увеличават и броят им се увеличава, толкова по-изразено става стесняването на лумена на съда. С напредването на атеросклерозата настъпва все по-изразено нарушаване на кръвоснабдяването на мозъка. В резултат на това човек получава диагноза атеросклероза на сънните артерии - заболяване, което е много сериозно и опасно. В крайна сметка развитието му е изпълнено със сериозни нарушения на кръвообращението на мозъка и инсулт..\nПонякога в съдовете се образуват меки атеросклеротични плаки, в които по-късно се развиват пукнатини и разкъсвания. Грапавостта на повърхността на плаката се възприема от човешкото тяло като лезия и в резултат на възпаление се появява кръвен съсирек. Ако в сънната артерия се развие голям кръвен съсирек, кръвоснабдяването на мозъка може да бъде сериозно нарушено, а понякога дори напълно прекъснато. В резултат на това човек получава инсулт. Понякога възниква различно развитие на болестта: плаката и тромбът се разделят на фрагменти и мигрират с кръвния поток. В процеса на движение на тези частици възниква запушване на малки артерии, което също води до инсулт.\nПоради факта, че атеросклерозата на каротидните артерии в ранните етапи на развитие обикновено не провокира проявата на забележими симптоми, в повечето случаи първият симптом на атеросклероза на каротидните артерии е инсулт. Но все пак, с внимателно отношение към състоянието на собственото си тяло, човек може да отбележи някои признаци, които предшестват развитието на инсулт. Те се наричат преходни исхемични атаки. Симптомите, свързани с това състояние, обикновено продължават не повече от час. При такива атаки пациентът изпитва силна слабост, състояние на скованост. В едната половина на тялото той може да почувства сърбеж, изтръпване. Често тези прояви се появяват в крака или ръката. По време на такава атака човек може да загуби контрол над крайник, понякога зрението изчезва в едното око и речта става неясна. По правило признаците на преходна исхемична атака напълно изчезват за един ден. Но проявата на такъв „сигнал“ не може да бъде пренебрегната в никакъв случай, тъй като това е знак, че човек ще получи инсулт в близко бъдеще. Ето защо е изключително важно незабавно да се свържете със специалист и да се подложите на пълен преглед..\nАтеросклерозата на сънните артерии се развива подобно на атеросклерозата на други артерии. По-рядко в някои случаи това състояние се причинява от аневризма на сънната артерия. Вероятността от развитие на атеросклероза на сънните артерии също се увеличава при пациенти със захарен диабет.\nМозъчната аневризма е животозастрашаваща позиция, която често причинява фатални вътречерепни кръвоизливи. Каротидната аневризма е дифузно или ограничено разширение на лумена на артерия или наличие на издатина на артериалната стена. Стената на аневризмата се състои от белези с различна дебелина. И в кухината му понякога има кръвни съсиреци от различен произход. В каротидните артерии най-често се появяват аневризми. Аневризмите са едновременно множествени и единични.\nПричините за формирането им не са напълно установени. В някои случаи появата на тази патология се провокира от заразени емболи, които влизат в мозъка. Редица други видове аневризми възникват от промени, настъпили под въздействието на атеросклероза. Също така, причините за появата на аневризми са вродена малоценност на мозъчните артерии, хипертония, травма.\nАртериалните аневризми се появяват в апоплексия и тумороподобна форма. По-често се диагностицира апоплектичната форма, при която кръвоизливът възниква внезапно, без предварителни симптоми. Тази форма се характеризира с внезапното развитие на субарахноидален кръвоизлив. В редки случаи, преди кръвоизлив, човек се притеснява от болезненост във фронтално-орбиталната област, появява се пареза на черепно-мозъчните нерви.\nОсновният симптом на руптура на аневризма винаги се превръща в остро главоболие, което се появява внезапно. Първоначално се среща на определено място, по-късно става дифузно. В процеса на прогресиране на болката, пациентът се проявява повръщане, гадене, той може да загуби съзнание за дълго време. Могат да се появят психични разстройства. Ако се появи кървене във вентрикулите на мозъка, тогава заболяването е изключително трудно и завършва със смърт..\nАневризмите на вътрешната каротидна артерия обикновено се разделят на няколко групи в зависимост от тяхното местоположение: аневризми в кавернозния синус, аневризми близо до раздвоението на каротидната артерия, аневризми на супраклиноидната част на артерията.\nАко аневризма се разкъса, е важно да останете на строга почивка в леглото от шест до осем седмици. Към днешна дата радикалният метод за лечение на аневризма се състои в извършване на хирургическа операция с цел отрязване на шийката на аневризмата. Съществуват и нови методи за хирургично лечение на аневризми, които успешно се прилагат на практика..\nДиагностика на заболяване на каротидната артерия\nЗа да диагностицира заболявания на сънните артерии, лекарят трябва да проведе подробно проучване на пациента, за да разбере за всички проявени симптоми, историята на заболяването и здравословните характеристики на пациента. Най-важната информация в този случай се счита за информация за пушенето на пациента, както и за характеристиките на кръвното му налягане. След това лекарят преглежда пациента. Аускултацията на сънните артерии е задължителна за откриване на вихрови токове. Това показва наличието на стесняване. При поставяне на диагноза се измерва кръвното налягане.\nДоплер ултразвуково изследване на сънните артерии се счита за информативен метод при диагностицирането на заболяването на сънните артерии. Ултразвукът ви позволява да дадете адекватна оценка на структурата на съда и кръвния поток в него. По правило провеждането на такова проучване ви позволява точно да определите наличието на заболяване на сънната артерия. В по-редки случаи, за да установи точна диагноза, лекарят се нуждае от допълнителна информация, която може да бъде получена по време на компютърна томография, КТ ангиография.\nАнгиографският метод се основава на използването на контрастно вещество и използването на рентгенови лъчи. Тази техника в крайна сметка ви позволява да получите особено точно изображение на артериите и да разгледате всички промени, които са настъпили в тях. Такова проучване обаче е изпълнено с риск от травма на атеросклеротична плака и, като следствие, проява на преходна исхемична атака или инсулт. Следователно, подобно проучване се предписва рядко..\nЛечението на каротидната артерия директно зависи от това колко изразена е стенозата на каротидната артерия, каква е тежестта на лезията на атеросклерозата. Също така, лекарят трябва да обърне внимание на симптомите на заболяването и общото състояние на пациента. Ако в процеса на диагностика при човек са открити атеросклеротични лезии на каротидните артерии, тогава е изключително важно пациентът незабавно да промени начина си на живот, ръководен от препоръките на лекар, и не забравяйте да премине курс на лечение с лекарства.\nПациентите със захарен диабет трябва да информират лекуващия си лекар за това. Хората с артериална хипертония трябва да приемат лекарства за нормализиране на кръвното налягане. Наложително е да спрете пушенето, да спазвате диета, да ядете храни с ниско съдържание на холестерол. Понякога лечение със статини - лекарства, които понижават нивата на холестерола в кръвта.\nВ случай на тежки лезии на атеросклероза на сънните артерии, препоръчително е да се извърши хирургично лечение. В хода на такава операция се премахва атеросклеротична плака и се възстановява луменът на съда. Лекуващият лекар решава кой метод на хирургична терапия да избере във всеки отделен случай. Днес активно се използват две хирургични техники за лечение на атеросклеротични лезии на сънните артерии. Това е метод на ендартеректомия, както и балонна ангиопластика и стентиране.\nЕндертеректомията се извършва с местна или обща анестезия. Разрезът за отстраняване на атеросклеротичната плака е направен сравнително малък.\nАко има удължена лезия на каротидната артерия чрез атеросклероза, тогава е възможно да се извърши протезиране на вътрешната каротидна артерия. По този начин притокът на кръв се задейства през протеза - изкуствен съд.\nПри наличие на патологична извитост на сънната артерия, артерията се изправя и нейната променена част се отстранява.\nАнгиопластиката и стентирането изискват само локална анестезия. В слабините се прави пункция, през която се вкарва катетър във феморалната артерия до точката, където каротидната артерия е била повредена. По него се доставят необходимите устройства за ангиопластика и стентиране. В някои случаи след процедурата се имплантира стент за фиксиране на лумена на съда. Методът на лечение също се избира в зависимост от това къде точно е локализирано стеснението на лумена на каротидната артерия.\nПациенти, които са диагностицирани с лезии на сънните артерии от атеросклероза, но в същото време лекарят смята операцията за неподходяща, е необходимо много стриктно да се придържат към всички препоръки на специалист. Консервативната терапия на атеросклероза включва пълно спиране на тютюнопушенето, осигуряване на ежедневна физическа активност, медикаменти с предписани лекарства, редовно наблюдение на кръвното налягане, кръвната захар, нивата на холестерола. В хода на лечението на пациентите най-често се предписват аспирин и статини.\nАко заболяването на каротидните артерии не се лекува своевременно, стенозата на каротидните артерии ще се увеличи, пациентът ще страда от мозъчни симптоми, проявяващи се с постоянно замайване и главоболие. И последицата от остро нарушение на мозъчното кръвообращение може да бъде фатално.\nПредотвратяването на заболявания на сънните артерии позволява не само да се предотврати проявата на атеросклероза, но и да се забави нейният напредък в случай на поява на развитието на болестта. Като основни превантивни мерки трябва да се отбележи задължителното и пълно спиране на тютюнопушенето, възможността да се упражнява ежедневно, да се спазва правилната диета. Човек трябва внимателно да следи собственото си тегло, тъй като хората със затлъстяване са изложени на риск от развитие на каротидна атеросклероза.\nМного е важно да се спазват превантивните мерки за хора с атеросклероза, които вече са претърпели операция. След операцията е важно да се продължи лечението на основното заболяване, както и да се вземат всички мерки, за да се гарантира, че болестта не прогресира. Следователно горните препоръки са не по-малко подходящи в този случай. Въпреки това, всички превантивни мерки за хора, които са претърпели операция, трябва да бъдат лекувани много внимателно. Така че, отказвайки се от тютюнопушенето, трябва да се предпазите от пасивно вдишване на дим, което причинява не по-малко сериозна вреда на тялото. Трябва да се вземат всички мерки за сваляне на тези излишни килограми, дори и да са малко. Доказано е, че при загуба на около пет килограма наднормено тегло човек осигурява значително намаляване на нивата на кръвната захар и холестерола. Следователно такива промени позволяват в крайна сметка значително да намалят дозите на приеманите лекарства..\nЗа хората, страдащи от атеросклероза на сънните артерии, лекарите съветват да обърнат специално внимание на храненето. Важно е да се храните поне четири пъти на ден, а късната вечеря не се насърчава. Между храненията не трябва да закусвате нездравословни храни: най-добре е да се ограничите до пресни зеленчуци и плодове. Много е полезно да се организира гладен ден веднъж на две седмици, като през този ден се яде само един вид храна - кефир, ябълки, диня и т.н. Диетата трябва да съдържа минимално количество мазни храни, както и лесно смилаеми въглехидрати. Последицата от правилния подход към храненето също ще бъде намаляване на консумирания холестерол и в резултат на това отделянето му от организма..\nВ следоперативния период на пациентите се показва прием на лекарства, които правят кръвта по-течна. В този случай често се предписват малки дози аспирин. Тази превантивна мярка ще помогне за предотвратяване на образуването на кръвни съсиреци..\nВ никакъв случай не трябва да се допуска хиподинамия: физическата активност ще помогне да се контролират показателите за захар, холестерол и кръвно налягане. Въпреки това, всяко упражнение трябва да се третира с повишено внимание, като се прекрати упражнението при първите царувания на болка в гърдите, задух и друг дискомфорт..\nЛечението на артериалната хипертония е друга важна превантивна мярка, която пряко влияе върху състоянието на сънните артерии..\nЗа да избегнете повтаряща се хирургична интервенция, трябва редовно да се подлагате на изследвания, предписани от Вашия лекар и да наблюдавате всички промени в оперираните съдове. Ранното откриване на проблеми значително ще улесни лечението им.\nВ Израел сега се използват съвременни методи за лечение на запушени артерии, минимално инвазивни, при които следоперативният риск е много по-малък и възстановяването е по-бързо. С помощта на катетър в артерията се вкарва специален стент, който поддържа стените на съда в разширено състояние. Това е много сложна процедура и изисква висок професионализъм от лекаря. Такива операции се извършват от известен израелски хирург, истински професионалист в своята област, професор Рон Кармели.\nИ какво да направя, когато с въвеждането на дадено вещество се вижда стесняване на сънната артерия, но не и с ултразвук? Тоест лекуващият лекар не се съмнява, че сте здрави! Как да бъде?


Кюрдска групировка пое отговорност за атентата в Анкара\n17.03.2016 • БТА\n"Ястреби за свободата на Кюрдистан" - въоръжена групировка, за която се смята, че е свързана с Кюрдската работническа партия (ПКК), пое отговорност за атентата в Анкара в неделя, при който загинаха 37 души, предаде агенция Ройтерс, като се позова на изявление, поместено на сайта на групировката днес.\n"Ястреби за свободата на Кюрдистан" описва нападението като "акт на отмъщение" за операциите на силите за сигурност в населената предимно с кюрди югоизточна част на страната от юли насам, при които бяха убити стотици цивилни, военни и бунтовници.\nСъщата въоръжена групировка пое отговорността и за бомбеното нападение миналия месец в Анкара, при което загинаха 29 души, припомня Ройтерс. "Ястреби за свободата на Кюрдистан" (ТАК) твърди, че се е отцепила от Кюрдската работническа партия (ПКК). Експерти, които следят кюрдските бунтовници, казват, че двете групировки поддържат връзка, отбелязва агенцията.\n"Ястреби за свободата на Кюрдистан" предупреждават, че ще извършат още нападения срещу онези, които смятат за отговорни за операциите на силите за сигурност в населения с кюрди турски югоизток, съобщава още Ройтерс.\nГрупировката посочва, че цел на нападението в Анкара в неделя са били силите за сигурност, а големият брой цивилни жертви е дошъл заради намесата на полицията. ТАК посочва, че при нейните нападения цивилните жертви са неизбежни.\nВ същото време Германия затвори посолството си в Анкара заради опасност от предстоящо нападение. Затворени са и консулството в Истанбул, както и германско училище в града. Във вторник Германия издаде предупреждение към гражданите си в Анкара за "предстоящо нападение". През януари 12 германски туристи бяха убити при самоубийствено нападение в Истанбул, за което бе обвинена групировката "Ислямска държава".


AUTO BILD България / Новият Actros с камери вместо огледала\nДнес Mercedes представи новото поколение на Actros в Берлин. Най-интересната стъпка в развитието на товарния автомобил е премахването на конвенционалните огледала за обратно виждане. Те са заменени от системата MirrorCam, която ще бъде поставяна серийно за първи път в света. Тя се състои от две камери, монтирани отвън, както и от два дисплея в кабината. Цялото това оборудване подобрява значително аеродинамиката и видимостта, която при товарните автомобили се характеризира със значително по-големи „мъртви зони“. Освен това камионът е оборудван със системата Active Drive Assist, осигуряваща полуавтономно управление – с нея Actros спира, ускорява и завива самостоятелно при това с всякаква скорост. От Daimler се гордеят, че в сравнение с предходното поколение на модела разходът е намален с 3-5 процента – а това означава сериозна стъпка напред за „камионджийския“ бизнес, при който машините са постоянно на път и изминават огромен брой километри.\nСистемата Active Brake Assist 5 подпомага водача, като автоматично спира камиона и в случай на удар назад, както и при наличие на пешеходец пред или до камиона. Active Brake Assist 5 използва комбинация от радар и камери, която позволява системата да „наблюдава“ пространството пред автомобила. Actros вече разполага и с напълно дигитален кокпит и може да интегрира мобилен телефон посредством Apple CarPlay или Android Auto. Инфоразвлекателната система се управлява посредством тъчскрийн – което е ясен сигнал, че Actros влиза в дигиталната ера.\nIveco и Nikola представиха електрически седлови влекач\nНовата гама на Volvo Trucks – една стъпка по-близо до визията за нулеви произшествия


Гавра в Борисовата: Тийнейджъри кашлят и храчат по столичанка - Lupa BG\n21:50 - 01 Юли 2020\nБрутална история, разиграла се в Борисовата градина със столичанка и разпищолени тийнейджъри, решили да се погаврят с нея заради защитната маска на лицето й, потресе социалните мрежи. Постът на дамата сподели, възмутен от грозната случка, спецът по сигурност проф. Николай Слатински.\nАлександра Божимирова разказва, че се предпазва с маска и шлем в епидемията, тъй като е в рисковата група и затова и не сваля предпазните средства и на открито.\n„Седях си аз на един нисък каменен перваз в близост до подлез и си гледах в телефона. В един момент в близост до мен се оказаха младежи и две момичета, на около 18-20 години, които започнаха да кашлят демонстративно и да плюят пред краката ми. Нищо не казах, не помръднах, просто застинах в очакване да се разкарат. Махнаха се, влязоха в подлеза, целият епизод трая съвсем кратко, всъщност, но достатъчно, за да се почувствам безпомощна и унизена.”, сподели шокираната жена.\nКелешчетата обаче не спрели с гаврата си дотук, а решили да я последват, след като тръгнала да слиза в подлеза.\n„Тръгнах да слизам в подлеза и тогава ги видях как си купуват напитки от магазинче в него. Те също ме видяха и отново тръгнаха към мен, с явното намерение да продължат “забавлението”. Върнах се бързичко обратно, с надеждата, че ще спре автобус и аз ще се кача на него, където и да отива. Обаче автобус нямаше и аз се допрях плътно до някакви храсти, внушавайки си, че съм невидима. Не се пъхнах в храстите единствено, защото освен уплаха и унижение, вече започвах да изпитвам и гняв, и някак знаех, че няма да преглътна. И спомена, че някакви лумпени са ме принудили да се крия като подгонен заек в храстите, само защото, забележете, съм с маска.”, продължава разказа си унизената от тийнейджърите дама.\nСкучаещите младежи обаче явно били решили да продължат грозното си забавление на гърба на стреснатата жена. „Една част от съзнанието ми се чудеше какво точно се канят да ми направят, ако ме приклещят отново, а на другата й беше жал за тях. Разгеле, не ме видяха, продължиха си по пътя. Аз пресякох от другата страна, прибрах се вкъщи и чак тогава осъзнах колко смачкана и насилена съм се почувствала.”, завършва разказа си жената.\nСтоличанката е убедена, че няма да е първата и последната, която става обект на тормоз заради носенето на маска и изрази гнева си към тези, които „не спряха да реват като хималайски мечки, че маските им накърнявали правата.”\n"До момента не съм чула някой да е бил обект на физически тормоз някой антимаскър. Те са тези, които упражняват тормоза. Ако на тази стена все още има такива, моля помислете върху това. С тях ли се родеете наистина?", пита риторично потърпевшата.\nШОК! Фалит на гръцки туроператор прецаква почивката на хиляди българи\nРая Пеева заряза Явор Бахаров заради Цитиридис\nСамо в Lupa.bg: Яйцата поскъпват двойно от фермата до магазина\nПрограмисти алармират пред Lupa.bg: Машините за вота не са проверени\nЕто кого е зарязала Анита заради Рачков (Снимка)


Георге Иванов не подписа Договора за името - Свят | Vesti.bg\nТози договор е от ключово значение за евроинтеграцията на Македония\n26 юни 2018, 13:31, oбновена в 14:26\nМ акедонският президент Георге Иванов е взел решение да не подписва Закона за ратификация на договора с Гърция, съобщи МИА. В решението, което кабинетът на македонския президент изпрати днес на медиите, са посочени причините, поради които президентът Иванов няма да подпише указа.\nМакедонският президент посочва, че няма мандат да подпише указа за обнародване на закона за ратификация на това споразумение. „Един от стълбовете на моята политика в изборната програма от 2014 г. е, че не приемам промяна на конституцията с цел промяна на конституционното име.\nНе приемам идеи или предложения, които биха застрашили македонската национална идентичност, специфичността на македонската нация,\nмакедонския език и македонския модел на съжителство. На президентските избори 534 910 граждани гласуваха за тази моя изборна програма и ме избраха на президент на Република Македония“, се казва в писмото.\nСпоред конституцията и правилника на парламента в случай на вето от президента на държавата законът отново ще бъде пратен в парламента и отново ще трябва да бъде гласуван с абсолютно мнозинство от общия брой депутати, т.е. да получи зелена светлина от най-малкото 61 депутати. Законът след това пак се изпраща на президента, който според конституцията е длъжен да го подпише.\nТози договор е от ключово значение за евроинтеграцията на Македония.\nСтраните от Европейския съюз (ЕС) обсъждат днес дали да дадат зелена светлина за започване на предприсъединителни преговори с Албания и Македония, но някои членки изразиха опасения във връзка с корупцията и състоянието на правовата държава в двете кандидатки.\nЕвропейската комисия (ЕК) заяви през април, че Албания и Македония са постигнали достатъчен напредък, за да се постави начало на преговорите за членството им в ЕС. С неотдавнашното решаване на продължителния спор между Македония и Гърция за името на бившата югославска република, мнозинството от членките на ЕС вече са готови да започнат предприсъединителните преговори.\nГерманският министър по европейските въпроси Михаел Рот заяви, че двете страни са постигнали „забележителен напредък в сферата на върховенството на закона и независимостта на съдебната система“, затова Германия подкрепя започване на преговорния процес.\n„Мога само да призова още веднъж нашите приятели от Холандия и Франция да не застават на пътя към необходимия консенсус“,\nзаяви Рот преди среща на външните министри на ЕС.\nХоландският външен министър Стеф Блок призна, че двете страни са отбелязали „съществен напредък“. „Но същевременно все още не са постигнали всичко“, казва Блок. „Искаме да видим резултати в борбата срещу корупцията и по отношение на правовата държава“.\nРот заяви все пак, че е оптимист, че министрите може да се споразумеят днес, като отбеляза, че Германия е предложила компромис. „Ние може да поставим въпроса за някои безпокойства днес и да заявим ясно, че по-специално Албания трябва да изпълни някои предварителни условия, за да отвори преговорните глави“, посочи той.\nМакедония договор Гърция президент европейска интеграция


Не ви ли прилича много на "Happy birthday to you"? Ако през 1893 година две сестри от Кентъки - Милдред и Пати Хил не бяха написали песничка за поздрав към новопристигналия ученик в класа, днес нямаша да я има и известната "Happy birthday…" Милдред съчинява музиката, а Пати написва думите.\nПрез 1893 година публикуват "Good morning to all" в сборник с детски песнички "Song stories for the kindergarten" и в много училища започват да я изпълняват. Децата я харесват и променяйки я малко започват да я пеят като поздрав към своите учители. Така се появило и новото й название - "Good morning to you".\nНикой не знае кой е написал нови думи към мелодията на Милдред Хил, нито кога се е случило това, но през 1915 година излиза книгата "The golden book of favorite songs", в която песничката "Good morning to all" има вече алтернативно заглавие - "Happy birthday to you". Новите думи обаче не били включени в сборника.\nЗа първи път текстът на "Happy birthday..." се появява през март 1924 година в книга под редакцията на Робърт Коулман като продължение на песничката-поздрав. Скоро "Happy birthday to you" станала много популярна и започнали да я изпълняват по радиото, във филми, през 1931 година дори била включена в бродуейския мюзикъл "The band wagon".\n"Good morning to you" се променя окончателно. При това новите й думи не били само популярните 4 реда, които отначало били припев в несента. Там имало и такива куплети:\nHow old are you, (името),\nHow old are you now? Many more may you have,\nMany more may you have. thank you, dear friends,\nI thank you, dear friends.\nИли в друг вариант:\nНа сестрите Хил обаче тяхната творба не носела никакъв доход, понеже те не били оформили авторските си права. Само предприемчивостта и настойчивостта на тяхната по-малка сестра Джесика променили нещата. През 1934 година тя представила в съда убедителни доказателства, че "Happy birthday to you" в действителност е песента на Милдред и Пати Хил с променен текст. В резултат били оформени авторските права върху изпълнението на песента "Happy birthday..." Милдред обаче вече не била между живите.\nОттогава песничката постепенно завладяла практически целия свят. Позната и обичана е дори в страни, където английският не е официално говорим език. През 1989 година списание "Time" нарича "Happy birthday..." една от трите най-популярни песни на английски език (другите две са "Auld Lang Syne" и "For he's a jolly good fellow"). Книгата на рекордите на Гинес потвърждава този факт. Най-често песента се изпълнява в САЩ.\nИ тук не е възможно да не се спомене Мерилин Монро и нейното знаменито изпълнение "Happy Birthday, mr. President". Президентът Джон Кенеди отбелязвал 45-я си рожден ден на 19 май 1962 г. Това било грандиозно тържество, на което присъствали 15 000 души. Сред тях имало много знаменитости, но Монро успяла да затъмни всичките. Тя се появила с прилепнала до тялото рокля в телесен цвят, избродирана с блестящи камъни. Роклята й стояла като втора кожа. Ефектът бил поразяващ - на пръв поглед изглеждало сякаш тя е без нищо. Освен това Мерилин се изхитрила и пристигнала много по-късно, след всички останали знаменитости. И разбира се, откровеното, чувствено изпълнение на звездата на популярната песен нямало как да остане незабелязано.\nМонро допълнила "Happy birthday..." с откъс от песента "Thanks for the memory", а и сама написала няколко реда, отнасящи се именно до Кенеди. Трябва да се отбележи, че президентът излязъл достойно и с хумор от ситуацията, казвайки след изпълнението на звездата: "Сега, когато за мен изпълниха "Happy birthday" толкова ласкаво и благозвучно, аз мога да напусна политиката".\nВ чии ръце е правото за изпълнение на песента днес? Въпреки слуховете, правата не принадлежат нито на Пол Макартни, нито на Майкъл Джексън. Те са откупени през 1930 година от един ню-йоркски счетоводител (Sengstack) заедно с фирмата на Клетън Сами. Преминавайки от една компания, в друга, след редица сливания днес те са в ръцете на на Time Warner, най-голямата медийна компания в света. Всяка година доходите от продажбите на лицензи възлизат на над 2 млн. долара и се поделят между Time Warner и Фонда на сестрите Хил или на племенника им Арчибалд Хил.\nИ двете сестри умират неомъжени и без деца - Милдред през 1915 година, Пати - през 1946 година.\nПесента "Happy birthday to you" е била изпълнявана в различно време и от Бийтълс, и от Марая Кери, и от Майкъл Джексън, и от най-различни добри и обичани изпълнители. Песента звучи толкова често, че без съмнение ще продължаваме да я слушаме и пеем винаги.\nМилдред Хил преподавала музика в детска градина, свирела на църковния орган, много рядко участвала в концерти като пианистка. Умира на 57 годишна възраст в Чикаго. Сестра й Пати също не е професионален литератор. Педагог по професия, често съчинявала простички четиристишия към мелодиите на Милдред. През 1893 година и двете получават признание за педагогическите си успехи - на световната изложба в Чикаго били наградени с диплом в раздел образование. Впоследствие Пати Хил получила докторска степен по педагогика, преподавала в Колумбийския университет и станала основател на Асоциацията за национално детско образование (NANE), която сега съществува като Националната асоциация за образоване и възпитание на малки деца в САЩ (NAEYC). Живяла дълго и умира през 1946 година в Ню-Йорк. И двете сестри остават неомъжени, посвещавайки живота си на децата и образованието им.


Десният проект и една невъзможна дилема | Пламен Даракчиев\nНе знам дали имате това усещане, но в темата за дясното има нещо болезнено, нещо недоизказано и в някаква степен дори криминално. Има нещо, за което лидерите упорито мълчат. Има нещо, което обърква самите нас, хвърля ни в отчаяние, принуждава ни понякога да прехвърляме собствените си отговорности в областта на народопсихологията и конформизмът на българинa. Понякога, но съвсем рядко, нормални хора, мислещи, и най-важното достатъчно честни пред себе си хора, успяват да формулират и да изкажат публично това усещане. Както направи Юлиан Попов в една своя неотдавнашна публикация в „Дневник”. Демокрация за партиите или демокрация за гражданите – така под формата на въпрос той подсказа дилемата. Дилемата не просто и само пред дясното, а дилемата изобщо пред България. Ако приемем, че такъв изначален въпрос съществува, то нещата с така наречения десен проект изглеждат доста сериозно. Много по-сериозно от смешноватата теза за отвличането на Европа от нашенския червеноглав Минотавър. Или пък от опитите да се повтаря до втръсване иначе вярната теза за по-малко държава, за по-ниски данъци, за по-малко разпределение и повече лична отговорност за бъдещето на всеки от нас.\nС други думи склонен съм да мисля, че партиите вдясно, техните лидери и дори повечето професионални анализатори /пак вдясно/ приемат този изначален въпрос, но отказват да го свържат някак си с бъдещето на партиите и с бъдещето на десния проект. Но, ако горната дилема е актуална, ако политическата система у нас по дефиниция веднъж завинаги е отстранила гражданите от управлението, то редно е да попитаме: а как тези партии виждат осъществяването на евентуалния десен проект, на своите програми без същите тези граждани ?\nЗа БСП, разбира се, такъв въпрос не съществува. За десницата, обаче, това е въпрос на живот и смърт. Ако българските институции, ако този тъй важен етап от прехода е изначално сгрешен /или по просто казано — наложен/, то каква трябва да бъде нейната стратегия ? Дилемата изглежда така: от една страна десницата трябва да пледира за добро управление и десни по своя характер реформи, а от друга да отхвърля така нареченото статукво и контекстът, в който съществува и действа тя самата. Илюстрация на липсата на решение или по скоро на бягство от решаване на този въпрос е партията Демократи за силна България. От една страна отхвърлянето на статуквото изправя партията срещу всички играчи на политическата сцена, от друга придържането пък ценностите на десните партии и визията за добро управление я нарежда сред тях. В първото се личи искрената воля нейните членове за промяна, във второто — стремежът на партията да се приспособи и да оцелее политически. Разломът е много сериозен: от една страна казваш фасадна демокрация, от друга гласуваш, макар и с уговорки поредните козметични промени в Конституцията. Именно това разкрачено положение убива партията на Иван Костов, убива и самия него. На фона на неумението /или нежеланието/ на десните да решат честно дилемата, печелят другите — Волен Сидеров с левия популизъм и отхвърлянето на статуквото, а БСП с идеята за добро управление в рамките на вече хроничен демократичен дефицит и опасно делегимитираща се политическа система.\nЗнам, че решението на този въпрос не е лесно. Не лесно от една страна да искаш радикална политическа реформа /съдебна власт и местно самоуправление, например/, а от друга да готвиш управленски проект и стратегия, която е разчетена върху съществуващия контекст. Искам да кажа, че не е лесно да решиш да решиш задача, която другите източноевропейски страни решиха радикално още в началото на така наречения преход. Искам да кажа най-накрая, че българската опозиция /колеблива, непоследователна, както я наричиха медиите на запад от нас/ загуби битката много отдавна. Още от времето, когато се наливаха основите. Времето, което легимира днешните опръскани с червена вар “строители” на съвременна България. Днес някой трябва да направи най-страшното признание, както се пееше в популярното някога парче на Васил Найденов. В България ги няма гражданите не защото не са готови като унгарците да излязат на улицата. Няма ги, защото същата тази улица от бурните 90-та и 97-ма така и не преля в институциите. Има ли някой от политиците вдясно, който е готов да направи това признание ? Съмнявам се.


Забравете за пътуване до Италия засега, ще трябва да ви изолират | Спомен\nЗабравете за пътуване до Италия засега, ще трябва да ви изолират\n29.07.2020 Виолина Христова, Рим\nВенеция е недостъпна засега.\nОще не е ясно кога ще падне карантината за пристигащите от България.\nЗа пръв път от отварянето на 1 юли на вътрешните граници в ЕС Италия спря свободното движение на територията си на хора от страни членки. България и Румъния вече се смятат за рискови за Апенините, които се борят със зъби и нокти да поставят вируса в клопка. Въпреки че броят заразени в двете страни е малък на фона на този, през който мина Италия, София и Букурещ са като плашило за Рим заради безбройните огнища на COVID-19.\nСега е и периодът, в който отишлите си по родните места домашни помощнички от България и Румъния започнаха да се връщат с автобуси в Италия. Няколко от тях внесоха с багажите си и вирус от Балканите. Така дойде и решението на министъра на здравеопазването Роберто Сперанца за спирачка на идващите от България и Румъния. Според заповедта от 25 юли всички, пребивавали в двете страни през последните 14 дни, ще бъдат поставяни под задължителна двуседмична карантина при пристигането си на Ботуша.\nЗаповедта е валидна до 31 юли, но по всяка вероятност ще бъде удължена за поне още две седмици след това.\nКакво означава за хората, пристигащи от България, поставянето им под карантина на Апенините? “24 часа” се обърна за разяснения към пресцентъра на италианското министерство на външните работи. Ето и основните пунктове, които трябва да се знаят.\n- Не е време за туризъм в момента. Дори да имате вече купени билети за отиване и връщане, ще трябва да се съобразите с условията на 14-дневната карантина. Ако пристигнете в Италия при роднини или на друго място, трябва да се затворите и изолирате на точно определен адрес. В никакъв случай\n5-6 дни, за да\nза България, защото ще засекат, че сте нарушили 14-дневната карантина. В такъв случай ще подлежите на наказание - законът предвижда глоба от 500 до 5000 евро и затвор от 3 до 18 месеца.\n- Кои са изключенията в правилото за задължителна карантина на идващите от България? На нея не подлежат екипажите и персоналът на големите транспортни средства. Изключение се прави и за хората, идващи по работа в Италия (трябва да се докаже с документи), които са граждани или жители на ЕС (без България и Румъния), Швейцария, Андора, Монако, Сан Марино, Ватикана, Великобритания и Северна Ирландия. България не е поставена в този списък в сайта на външното министерство.\nИзключение се прави и за медицинския персонал, който идва в Италия за работа, както и за граничния персонал. И още – изключен от поставяне под карантина е и персоналът на компания със седалище в Италия, който се връща след работа в чужбина, продължила не повече от 5 дни. Карантината не важи и за служители на ЕС и на международни организации, дипломатически мисии и консулства, военни в мисия. Освободени са и учениците и студентите, които посещават курсове в чужбина и се връщат в страната си поне веднъж седмично. Под карантина не се поставят хората, които идват в Италия за период до 5 дни по работа, здравни мотиви или за много спешни случаи.\nОт нея са изключени и минаващите транзитно през италианско летище, както и минаващите транзит за не повече от 36 часа общо през италианската територия за достигането на страната, в която са жители. Например такъв е случаят на онзи, който влиза в Италия с ферибот от Гърция, за да продължи с кола до Германия.\n- Кога започва изолационният период на карантината за влезлите в Италия от България? Веднага след влизането. Позволено е единствено придвижване по най-бързия начин до адреса по местожителство или адреса, където ще се отседне за изолацията. Не е разрешено придвижването да стане с обществен транспорт. Например при кацане в Рим\nВинчи” не може\nда се качите\nдо столицата или до друго място. Разрешено е транзитното преминаване на летището. Пристигналият от България на италианско летище може да вземе самолет за друга държава, без да го напуска. Разрешено е и вземането на кола под наем или такси, както и на кола с шофьор. Онзи, който влиза или се връща в Италия от България с мотиви, свързани с работа, здравеопазване или спешни случаи, може да отложи до 5 дни началото на изолацията си. Отлагането трябва да бъде оправдано със спешните мотиви, наложили идването в Италия.\n- Ако сте българин, когото заповедта за поставянето под задължителна карантина в Италия от 25 юли е заварила на Ботуша, то тогава може да се върнете в родината си.\n- Ако идвате в Италия от България и трябва да се придвижите до жилището, където ще се изолирате, може да поискате да ви вземе с кола от летището само човек, който обитава същото жилище, в което отивате.\n- Какво ще стане с билетите и ваканциите, които вече сте резервирали за Италия? Според в. “Кориере дела сера” един от всеки три полета през август ще бъде анулиран заради затрудненията да се напълнят самолетите. Тази мрачна алтернатива рискува да доведе до\nморе от съдебни\nза защита на потребителите и авиокомпании.\nВ Италия на 22 юни предвижданията за продадени билети през август бяха за 9,62 милиона. Реалността се оказа различна – на 20 юли бяха продадени в действителност 6,69 млн., или с над 30% по-малко места. В следващите седмици обаче стотици хиляди потребители най-вероятно ще получат съобщения, че полетите им се отменят.\nСпоред Националната служба за гражданска авиация в Италия полетите след 1 юни не могат да се отменят с мотив “коронавирус”. Затова службата подтиква от доста време отделните компании да изберат дали да обезщетяват пътника с пари или с ваучер, който да се използва в друг момент. Заради голямата несигурност очаква се тази объркана ситуация да остане и през есента.\nАко пристигнете в Италия, няма да може да се наслаждавате поне 14 дни на Рим. СНИМКИ: АВТОРЪТ


Обвиниха кмета на Исперих в опит за убийство на горски - DenNews.bg\nКметът на община Исперих е арестуван по обвинение за опит за убийство и възпрепятстване на органи на властта да изпълнят задълженията си, съобщиха от Окръжната прокуратура в Разград, цитирани от topnovini.bg.\nБейсим Басри от ДПС е задържан по образуваното на 23 февруари досъдебно производство за стрелбата по тримата горски стражари в ловното стопанство „Воден” в края на месец февруари.\nПървоначално по обвинение за опит за убийство на длъжностни лица и за създаване на пречки да изпълняват служебните си задължения бе задържан Шенол Хълми от с. Йонково, тъй като свидетели близки до кмета го посочиха като извършител.\nТогава те заявиха пред съда, че Шенол имал ключове от ловната хижа в исперихското село Йонково, която се стопанисва от бащата на кмета Басри. Според свидетелските показания Шенол сам взел автомата от касата и организирал бракониерската акция самостоятелно.\nПо-късно градоначалникът на Исперих призна, че оръжието, с което е стреляно по лесничеите, е негово. То не било откраднато от Шенол, а само ползвано от него, обясни тогава кметът.\nСпоред събраните впоследствие доказателства обаче се оказа, че не Шенол е стрелял по стражарите и мъжът е освободен срещу гаранция от 2500 лв., а прокуратурата заподозря за стрелбата исперихския кмет.\nВчера общинският кмет е привикан в прокуратурата за даване на обяснения и там му е повдигнато обвинение. Очаква се днес следобед да му бъде поискана постоянна мярка „задържане под стража".\nМеждувременно кметът е издал заповед през следващите 4 месеца длъжността му да се изпълнява от заместничката му Невин Скендер. Това било последният документ, подписан от Бейсим Басри, преди да бъде задържан, пише и dariknews.bg.\nЗаместничката му не е родом от Исперих, живее в общинско жилище и не бе посрещната добре от местното население.\nОчаква се днес да бъде свикано извънредно заседание на Общински съвет – Исперих. С позиция ще излезе и общинската структура на ДПС.


Шеста ПРЕСконференция. Част 4\nНяколко програмни акцента на проф. Михаил Мирчев в качеството на кандидат за кмет.\nТук, една поетическа закачка в началото, защото ме направиха в тази кампания и поет. Дори разбрах, че има някакъв конкурс в интернет по повод на моите политически изяви. Поетически.\nСпомних си за едно от големите имена в нашата поезия – Никола Вапцаров. Той е написал нещо – през 1940 година, което е много близко до моята ситуация днес.\nНие сме преки конкуренти с г-жа Фандъкова. Припомням строфите:\nОбщо взето са ни коректни отношенията с г-жа Фандъкова. Но имаше няколко случая, в които аз изнасям факти, факти, факти. А тя казваше „Г-н Мирчев, Вашите експерти Ви заблуждават. Истината е по-различна. Вие манипулирате”.\nОтново казвам, тук, в последната си пресконференция преди изборите – моите експерти не са ме заблуждавали, аз изнасям само проверени факти и в никакъв случай не искам никого да манипулирам. Единствената ми цел е заинтересована гражданска общност в София, която ще отиде или няма да гласува в неделя, да знае фактите. Оттам нататък всеки сам прави своята преценка и прави своите избори.\nЗащо се кандидатирах? Каква е моята идея? Някои питат „Г-н Мирчев, каква е Вашата мисия, кандидатирайки се за кмет на София?”\nАз, ако спечеля, бих бил „за” следните четири неща:\nПърво, благото на столичани. Но не само 15% от столичани, а тези 15% плюс още поне 70%, които са в дискриминирана и изоставена от властите ситуация. Благото на столичани, а не за алчни фирми и бандитизма на белите якички.\nВторо, аз съм за това да управляваме София с уважение към нейната история. Ние сме силни в София със своята достойна история. Да пазим културната си традиция. Силни сме като столица на Отечеството България, а не просто като някакъв голям град.\nТретото, да управляваме с грижа за природата ни, която в момента брутално я разграбват, отдавайки на разни концесии, лишавайки столичани от пряк достъп до природата.\nНапример, какво значи пряк достъп? Спряха всички лифтове от София към Витоша за по-обикновени хора. И сега работи един единствен лифт, на който 80% от хората просто нямат пари да се качат. Това на практика е икономически механизъм за спиране на достъпа на столичани до природата.\nИли пък гениалната идея да бъдат спрени чешмите с минерална вода пред Халите, за да може да се направи един много скъп СПА-център. Той ще има нужда от голям дебит минерална вода. Ако вкараме извора в СПА-центъра, тези чешми, които са благо за столичани, изведнъж ще пресъхнат.\nТова е либералният капиталистически алчен подход. Според мен, бизнес може да се прави в съгласие с гражданския интерес. Но този бизнес, за който говоря, винаги е против гражданския интерес.\nИ последното, нека работим за нашата столица, не като едно отчуждено място, в което ние живеем с неприязън. А за нашата столица, която не само да бъде удобна и модерна. Трябва да бъде удобна и модерна, защото искаме комфорт, искаме удобства, свързваме го с понятието качество на живот. Но и столица, която да ни дарява, да поддържа и нашето национално достойнство – нещо, което беше премачкано много брутално през последните 25 години.\nТрябва в София чрез паметниците, чрез организацията на туризъм, като се оглеждаме във възхитените очи на чужденците, които идват да гледат нашите ценности, да ни расте националното достойнство. Трябва да започнем да си връщаме националното достойнство.\nТака трябва да се управлява София, според мен.\nОт къде да се започне? Вече в малко по-управленски план.\nВ кварталите три неща – изключителна болка за огромна част от софиянци:\nПърво, канализация, канализация, канализация. Безумие е този начин на функциониране на концесията „Софийска вода”. Все повече квартали изпадат в бедствено състояние без съвременна канализация.\nВторото, уличните настилки и тротоарите. Всички говорят за това, всички знаем за какво става дума. И осветлението – не може столица да бъде тъмна. За да не се препъваме в поредната хлопаща плочка. Освен това престъпниците, които ни дебнат, да са малко по-неспокойни. Не може без осветление.\nТретото, градската система.\nОколовръстна магистрала. Не може да имате европейски път, без околовръстна магистрала. Не път, а магистрала. Двадесет години властта, синята власт – първо на Софиянски 10 години, после на Борисов и Фандъкова, не могат да се справят с проблема „магистрала”. Ще чакаме още половин век и ще ги избираме докато ни построят магистралата ли?\nВ 2011 г. изрично е написано в програмата на г-жа Фандъкова: „До края на своя мандат (разбирайте 2015 г.) Южната дъга ще бъде построена”. От Южната дъга е построена 1/3, останалите 2/3 не са построени. Дори не са проведени отчуждителните процедури. Нямате Западна дъга до калотинския път и с колко години се забавя Северната дъга? Така че – Околовръстна магистрала.\nВторото е транспорт и спирки. Хубаво е, че ни правят метро, но къде е удобният градски транспорт в Младост 2? Къде е удобният градски транспорт в Дружба 1 и 2 . Къде е удобният градски транспорт в периферни райони – Нови Искър, Кремиковци и т.н., за да отидат хората до метростанцията.\nИ се оказа, че елементарния проблем „спирки” е в бедствено положение. Предишните големи, удобни, не толкова „угледни” спирки, но големи и удобни, бяха премахнати и сега са ни направени едни стъклени, проветриви отвсякъде, по трима души седящи спирки. А на много места дори и това го няма. А когато има дъжд, виелица? А когато в Кремиковци чакат по 40 минути автобуса си без спирка? Вижте, става дума за много елементарни битови неща.\nПаркинги, детски и спортни площадки. Нито паркинги, нито детски площадки, нито спортни площадки – достатъчни по количество. 30 нови са направили и 300, които трябва да се направят, ги няма. Това е пропорцията. 30 нови правят и до тях 50 ги оставят да се разрушават. Идете в Южния парк и ще видите новата детска площадка много добре направена и точно на 3 м е старата детска площадка. Оставена да се разрушава. Едното е красиво и модерно, другото е грозно и отвратително. На 3 м разстояние едно от друго. Точно в центъра на Южния парк.\nПоследната група какво да се направи в Общината?\nРевизия на всички големи договори. Михаил Мирчев, ако влезе в Общината ще се опита да направи много бързо ревизия на всички договори. Как са сключени, цената адекватна ли е, има ли нормални клаузи за гаранции, въз основа на договорите и анексите като има некачествено строителство, вързани ли са или са отвързани ръцете на кмета да налага санкции?\nНа второ място, спиране бандитизма на „белите якички” с обществените поръчки. Тук Ви връщам към един малко забравен термин ... Вижте, много се говори за престъпност, но като се говори за престъпност, хоп – слизаме на ниво битова престъпност по кварталите. А, престъпността на „белите якички”, които използвайки закона, заобикаляйки закона, злоупотребявайки с разни процедури, правят така една обществена поръчка, че предварително да е ясно кой ще я спечели?\nДават под наем басейна на 88-мо училище и в договора пише, че всички разходи по осигуряване на работата на този басейн и на специалистите, няма концесионерът-наемател да ги плаща,а ще ги плаща Общината.\nИли пък фирмите, които пълнят дупките – гаранцията е само за една година. Пълня дупките Април месец и следващата година като се е изровила дупката, вместо безплатно да си я запълнят, хоп – Общината им плаща още 30 млн. на година. Следващата година пак плащат.\nНормално е когато има такава дейност, гаранцията да не бъде една година, а да бъде 5 години. Като се изрови следващия Април, фирмата си оправя дупките, но безплатно. Защото е била некадърен изпълнител на тази обществена поръчка. Или престъпен, корумпиран изпълнител на тази обществена поръчка. Вижте, става дума за абсолютно елементарни неща.\nТрябва да видим в договорите, които е сключила Общината. Това са стотици големи договори, всъщност дали всичко е наред. Ако не е, да се седне със съответните фирми и да се предоговорят условията, за да не бъдат оттук натам ощетявани софиянци. Ако няма добро отношение от страна на фирмите, да се види могат ли да се прекратяват договорите. Ако не могат – изчакваме, плащаме с благодарност към г-жа Фандъкова, софиянци още 1-2-3 години, след което ги слагаме в един „Черен списък” и те повече пред Общината да не могат да се явяват за подобно финансиране и участие в подобни търгове.\nИзмислям ли си в момента, фантасмагории ли говоря? Или тези неща са абсолютно реалистични и свързани със здравия разум?\nИ накрая – силна общинска полиция.\nНе 150 човека, хубави момчета, които сега се разхождат декоративно насам-натам пред Общината, а силна обществена полиция – няколко хиляди души. За да може да се помага на другата полиция и на гражданска отбрана като държавни структури. За да се озаптяват циганските гета, афганистанските банди в центъра на София.\nИ тук бих добавил, тъй като това е много специфичен и важен въпрос на Общината – много бързо да се разширят електронните услуги. Така нар. „Електронна Община”. Да си върша работа в Общината, не като ходя на гишето, а от вкъщи – от моя компютър. Това го правят цивилизованите европейски нации. Между другото по този начин, хората не само не си губят времето, но и услугата става публична. Отрязват се много опции за корупция или издевателство върху клиента-гражданин, който има право да получи конкретна услуга, но го разтакават, или заблуждават.\nСледваща тема, много важна на Михаил Мирчев. Трябва така да завъртим столицата, че да я обърнем към нашите деца. В момента, всичкото което се прави, остава децата на София встрани. Децата някак си са оставени на родителите им, на улицата и на моловете. Това ви е проблемът детска градина и упоритото му протакане. Това ви е проблемът в училищата, с извън урочните занятия. Това ви е въпросът с читалищата. Има добре функциониращи читалища в София, но има и много занемарени. Там трябва и модернизация, трябват и пари, трябва и модерна обстановка, тъй като съвременните деца искат да отидат в модерна обстановка. Модерната обстановка да не я намират само в моловете, а да е намират и в читалищата. За това трябва грижа.\nЗа това трябва нова структура на общинския бюджет. За това трябва едни отговорни хора в Общината, които ангажирано да се занимават с тези неща. И така, грижа за децата – да не растат на улицата, да не ги пращаме на сила в моловете, за да ги правим там сбъркани потребители, вещомани. Да им осигурим условия за спорт, модерна и достъпна спортна база, ученически спортни школи във всички райони, във всички квартали, не на 17 места в София.\nКултурните интереси на децата.\nНашите деца са много талантливи, трябва да имат къде да ходят, да се учат, да стават музиканти. Техничарчетата момченца от малки да развиват този свой талант. Децата в абстрактните науки, да има кой да ги занимава и стимулира. Младежкото творчество, всякакъв вид състезания и конкурси, но състезания по линия на истинска наука, състезания по линия на развиване на отношението към природата, за екологичната култура и състезание по линията на културната традиция, все пак ние все още сме в България. И все още България е на българите. Нали така? Това трябва да се култивира, то не пада от небето.\nСтолична Община може много да направи в тези плоскости, така че да имаме сигурност за своите деца и своите ученици, да имаме стимули за образованите родители, не само за бедните и социално слабите. Да имаме стимули за образованите родители. Тези, които са амбициозни за нормалното развитие на своите деца.\nДа имаме защита на цивилизованото майчинство, защото в София има много общности, които имат нецивилизовано майчинство. Дайте да започнем да се грижим за цивилизованите майки в София, защото те ни издърпват нацията, те ще дадат бъдеще на българската държавност.\nИ накрая, стимулиране на отговорното бащинство, защото от морална гледна точка и тук много сме изпуснали нещата като общество.\nВсичко това в комбинация и с последователни усилия би означавало система, общинска, политическа, добре финансирана, от умни, ангажирани хора провеждана – грижа за децата на София.\nСега, едни уж дребнички неща. Акцентирам, доколкото мен ме обвиняват, че говоря много на едро, много абстрактно. Хайде сега да стигнем до дребничките неща, дребничките удобства за столичани, които всъщност ни дават ежедневното по-високо качество за живота.\nИ парадоксално, нито Стефан Софиянски успя да направи нещо. При Йорданка Фандъкова в последните години става пълна трагедия – в София няма табелки. Идете да търсите една улица и не можете да разберете на коя улица сте попаднали.\nВ София няма номера. Намерили сте улицата, защото един дядо ви е казал, че това е старото име и новото име, отивате и търсите номер 13 и го няма номер 13. Нито го има на входа на кооперацията, нито го има на магазина, които е под кооперацията. Може ли това да бъде цивилизована столица? А колко е елементарно. Това какво е? Некадърност ли е, съзнателно саботиране на удобството на столичани, какво е това, да няма табелки?\nМного се говори, примерно за туризъм. Но как ще имаме туризъм в центъра на София, след като дори пред президентството няма едно стълбче, където да има седемте посоки. Къде е към Историческият музей? Къде е Археологическият музей? Седем-осем дестинации в центъра на София: Света София, Синагогата, Александър Невски, Националната галерия? Нали туристът като се озове там и трябва да знае, че това е посоката към единия музей и са 500 м., това е посоката към другия музей и са 3 км. Много елементарно, табелките в София ги няма.\nСледващият проблем, надписите, на какъв език са надписите в София? Дали са на български?\nКирилицата, ние вече отрекохме ли се от кирилицата? Възприехме новото есперанто, английски език и латиница. Това ли стана?\nОбщината няма ли грижа за надписите, поне на всички публични сгради? Все пак сме в България, бе хора, и тя все още е българска. И ако имаме някакво изключително историческо достойнство, включително принос за културата и за целостта на европейската цивилизация, то върви по линия български език и кирилицата.\nКакви българи сме без български език и кирилица. Общината няма ли ангажимент за това да оцелее кирилицата и в този смисъл, българската идентичност?\nДреболията тротоари. Не само, че са разбити, ами то там има едни джипове и коли, защото няма къде да паркират на друго място и за хората няма място.\nНаскоро, „Паркинги и гаражи“ ми вдигнаха колата с паяк. Оказа се, че мога да паркирам на широкия тротоар, но трябва така да паркирам, че два метра да останат свободни за пешеходците. Вижте, това е хубаво правило ако ви е широк тротоара. Хем паркирам, хем оставам възможност за пешеходците. Сега какво, пълно безхаберие, всеки си задръства тротоара както му скимне и никой по никакъв начин не го контролира и не го възпитава. Това също не е ли грижа на Общината?\nУличното осветление. Вече го споменах, абсолютно занемарен проблем в София. Идете в повечето големи други български градове и ще видите, че на повечето места, проблемът с уличното осветление е решен. Защо в София не може да бъде решен? Първо, модерни системи за осветление, енергоспестяващи системи. Защо може в повечето големи и средно големи градове в България, а точно в София да не може? Включително в централната част имаме бедствие с доброто осветление.\nНощният градски транспорт. В петък и събота, поне тогава до по-късни часове.\nИ накрая, защото времето пак ми изтече, нека приключа.\nАз съм професор Михаил Мирчев и се кандидатирам за кмет на София. Защо – личностният, емоционалният, ценностният мотив?\nПоетически пак ще го кажа: Защото нося София в сърцето си. Не съм транзитен пътник в политиката, такива ги има много, аз не съм такъв. Искам да направим своя град удобен и уютен, това значи качество на живот и европейски стандарт на живот.\nИскам да направим София, красив и модерен, но и любим град за своите хора, за столичани, за гражданите. И накрая, ако всичко това успеем, какъв ще бъде ефектът?\nИскам децата ни да остават тук, а не да се разбягват по света, подгонени от разни бандити и глупаци. Много бандити и глупаци има по върховете на софийските управи в София. Ако не се справим с тях и не нормализираме управлението в София, децата ни ще продължават да се разбягват по света. Не, че живеят там по-добре, просто тук им е нетърпими, когато гледан бандитите и глупаците, които са завладели публичното пространство.\nЕдна моя, много проста дефиниция.\nИскам да бъда истински кмет на София, а не поставено лице и марионетка.\nИскам да бъда истински кмет за инициативните и работливите столичани. Първо инициативни, защото добрите неща стават, когато има единодействие между власт и граждани. Но и за работливите столичани, а не за другите, които не са малко.\nТака само можем да започнем общия подем на София, първо като голям град и второ като столица на нашето Отечество. Не казвам България, не казвам и една друга дума, която има доста избледняло значение. Родина. Казвам истинската патриотична дума Отечество.\nТова е моята платформа. Всички други конкретни неща, може да ги намерите в моите сайтове. Който иска да чете, да чете, който иска да гледа Youtube клиповете с всичките ми изказвания. Информация от мен много.\nТук, в рамките на ограниченото време, се постарах да дам основни мои акценти.\nКрай на Част 4.


ДЕН НА МАЙКАТА В УКРАЙНА И СВЕТА: ИСТОРИЯ И ТРАДИЦИИ - ВАКАНЦИЯ - 2019\nДен на майката в Украйна и света: история и традиции\nМеждународен ден на майката е, разбира се, най-ярката и най-топлият празник. В края на краищата, майката е главен пазач на дома, обичан и близък любим човек, който винаги ще помага и разбира.\nДенят на майката в Украйна се отбелязва сравнително наскоро. За първи път по инициатива на Съюза на украинските жени в Канада той се празнува през 1928 година. Точно година по-късно жителите на западния район на Украйна (галичани) въвеждат обичаите да празнуват тази трогателна почивка всяка година, в облака от опияняващи аромати на буен пролетен разцвет. Това бе улеснено от усилията на известния редактор на седмичното издание в Украйна Е. Кисилевская, която организира първия такъв светъл празник на майчинството.\nОбиколка на историята на майчиния празник\nМайка като продължение на човешката раса била почитана дори в древни времена. Особени ритуали и церемонии за тази цел се провеждат в Древна Гърция. Така цветният фестивал, посветен на богинята Рий, се счита за най-стария празник, посветен на майчинството. Празнува се през пролетта. От източниците на митологията на ореха Рей е съпругата на бога Кронос, както и майката на древните богове и богини.\nВ древен Рим местните жители започнали да празнуват празника, посветен на богинята майка Кибеле, на фона на религиозните вярвания. Майка почитала три дни - от 15 до 18 март.\nСпециален празник бе честването на всички майки в Англия през 17 век. На четвъртата седмица на Великия пост преди Великден децата представиха майките си с един вид традиционен подарък. Беше печена торта, украсена с дванадесет топчета марципан. На този ден всяка майка най-накрая се почувства като истинска жена: съпругът й я освободи от ежедневната работа в кухнята. Между англичаните съществува и традицията да се пече красива торта като знак на благодарност.\nДен на майката - световна ваканция\nДнес повече от 50 страни по света празнуват Деня на майката и 23 от тях\nте празнуват по едно и също време, а именно на втората неделя на топло май всяка година.\nПонякога много хора не знаят колко Ден на майките се празнува в Украйна. Този празник не попада на нито един конкретен номер. От 1999 г. Денят на майката в Украйна е официално насрочен за втората неделя на всеки май.\nДенят на майчинството е сравнително млад празник, така че почти никога не го празнуваме в семейния ни кръг. Но в други страни се подготвят предварително за този празник: те се опитват по всякакъв начин да направят живота на майката приказка в този забележителен ден. Домашната работа е отменена, а всеобщото топло отношение и внимание на децата и любимия съпруг водят жените в неописуема наслада. Разнообразие от подаръци, сладкиши, торти, романтични разходки и вечеря на свещи - и това не е ограничението за забавление за майките, например Канада и Германия.\nХарактеристики на честването на Деня на майката в Украйна\nДенят на майката в Украйна е пролетен празник, който обединява всички жители на страната. Това е толкова нетърпелив да изрази благодарността си към мама публично, и тази възможност се дава на всички на главния площад на Киев. Празнични събития, тяхната отлична организация и поведение радват не само реалните, но и бъдещите майки. На сцената можете да дадете на любимата си майка искрена песен или красиви стихове. Букети от деликатни цветя, весела музика, празнични фойерверки и детски смях - само малка част от празничната атмосфера на Деня на майката в Украйна.\nКакво да дам на мама?\nДори децата знаят, че Денят на майката в Украйна, без значение колко пъти ще падне в календара, се чества в средата на май. Пролет, благоуханна природа, градини, зеленина и песни на весели птици - всичко говори за предстоящия празник, за радостните проблеми. В края на краищата, майката трябва да бъде доволна от нещо необичайно, и всяко дете иска да се подготви за празника възможно най-добре, за да направи приятно на любимия човек на Земята.\nКакво е подарък като мама? Можете да си купите нещо оригинално в магазина. Но най-добрият подарък, разбира се, ще бъде малък занаят, прост, но направен със собствените си ръце. Тя може да бъде домашна пощенска картичка, рисунка, фигура от глина, мъниста и др. За да направите това, се нуждаете от малко въображение, за да свържете творческите способности и търпението, тогава всичко определено ще се получи. И тогава майката ще усети гордостта на детето си и ще благодари на своята малка дама за нейния скъп сърце.\nДЕН НА МАЙКАТА В УКРАЙНА И СВЕТА: ИСТОРИЯ И ТРАДИЦИИ - ВАКАНЦИЯ - 2019 © https://our-hometeam.com - 2019


Как да си направим коледно дърво от хартия, как да направим елха от картон\nРабота, на която ми е спокойно и нямам проблеми. Току що направих една от по-голям лист хартия. Някои я украсяват на ти, други в средата на месеца, трети — когато си решат.\nRelated Post. Да направим Коледен щолен си е нужен майсторлък и кулинарен кураж. От Първите седем Направи с мама: Забавни коледни игри с хартиени чинийки Ако разполагате с хартиени чинийки от някое лятно парти, сега можете да ги използвате, за да приготвите с децата интересни и забавни коледни играчки.\nLatest Posts Коледна звезда! Днес е Игнажден, празнуваме Игнажден и отбелязваме паметта на Свети Великомъченик Игнатий Богоносец, например, която много ни хареса. Споделяме с вас една от първите ид. Изрязах го и го разделих на четири еднакви части. Ето че вече съвсем малко време остана до коледните празници?\nРеклама от 3Bay. Облепих я с опаковъчна хартия, залях я с гипс. Е, и с тези на малките ни помощници!\nЕ, и с тези на малките ни помощници! Много е красиво и е супер идея за украса с минимални усилия! Съединяваме двете половинки като ги поставяме една в друга. Опитайте отново. Блондинка се хвали на приятелката си: -Днес си купих специална поилка за морските ми свинчета.\nОт едната част правим конус - това е основата на короната на бъдещата елха. Смеси коледните играчки с панделки, как да направим елха от картон, кутийки и покани декорация за празник торти рецепти солени сладки торти, както тук: Източник Елха от книги.\nИзглежда магично и не трябва да събираш паднали бодлички. Публикувано в: Направи с мама Етикети: коледа направи с мама украса? Изрязваме го и го разрязваме през средата на две части.\nВ началото на страницата. Благодаря за чудесната идея!\nСтъблото за ехлата правим от руло за тоалетна хартия, облепяйки го с цветна кафява хартия. Публикувано в: Направи с мама Етикети: коледа направи с мама украса. Пожелавам ви успех и продължавайте в същия дух. Толкова сме щастливи, че сайтът е причина за приятни емоции?\nБлондинка се хвали на приятелката си: -Днес си купих специална поилка за морските ми свинчета. Добавить страницу в закладки:, как да направим елха от картон.\nНестандартни идеи как да зарадваме децата за Коледа. Вкусни бебешки рецепти с даровете на есента част 1 Изобилието от плодове, зеленчуци и цветове през есента е несравнимо!\nМоля, пишете на кирилица! Питайте специалиста. Или заложи на естествения вид, почти без никаква украса!\nДетството, в което дори една скромна парцалена кукла беше нещо толкова ценно и любимо.\nБлагодаря Ви за прекрасните идеи!\nЖивотът е твърде кратък, за да не си жив, да не бъдеш страстен и да преливаш.\nПубликувано в: Направи с мама.\nИли заложи на естествения вид, почти без никаква украса. Безплатни занимания за ученици за коледните традиции организира от днес до петък Националният етнографски музей. Току що направих една от по-голям лист хартия. Сгъваме го на две, а след това още на две. Или не точно…! Изглежда магично и не трябва да събираш паднали бодлички. You tube. Вкусни бебешки рецепти с даровете на есента част 2, как да направим елха от картон.\nИли не точно…. Благодаря ви за невероятните идеи! Е, и с тези на малките ни помощници!\nНа втората от върха до центъра отново по линията на сгъването. Свържете се с. Класически меденки за Коледа!


Обучения | SmartMoney.bg - Part 3\nSmartMoney Academy е мястото, където предоставяме информация за нашите курсове и обучения. Те са насочени към повишаване на вашата финансова култура и уроците, които ще научите ще ви служат цял живот.\nСтойне Василев 10.11.2015\t10\nМного хора си мислят, че за да започнат да инвестират, трябва да разполагат с огромни суми. През 2015 година това не е точно така. Има …\nСтойне Василев 19.10.2015\t10\nАко ти искаш да си господар на живота си, а не жертва на обстоятелствата, в тази статия ще ти споделя неща, които могат да те …\nСтойне Василев 23.09.2015\t5\nЗнаете за какво отиват парите ви, но стигате само до там? Вярвате, че може много по-добре да си управлявате средствата си, но не знаете точно …\nСтойне Василев 14.09.2015\t0\nСигурно сте чели, че е най-добре да инвестирате в себе си и в своите знания и умения. Но как да изберем най-подходяща за нас форма …\nСтойне Василев 31.08.2015\t0\nНа 12 октомври стартира третото издание на първата в България цялостна Академия по лични финанси и инвестиране. Почти цяло лято екипът на SmartMoney.bg работеше, за …\nСтойне Василев 09.02.2015\t7\nВ България има доста събития насочени към млади хора, които искат да си направят т.нар. „стартъп”. Това е проект, който има потенциал за бърз растеж, …\nСтойне Василев 15.10.2014\t15\nСтойне Василев 01.09.2014\tКоментарите са изключени за Нов курс по лични финанси „Какво не ни казва Кийосаки?“\nСтойне Василев 25.08.2014\t1


Eoc: Юли 2013\nВ мрежата има десетки рецепти за хляб без месене. Съвсем накратко моя опит:\n1. Дълго втасване;\n2. Меко, лепкаво тесто;\n3. Печене в предварително загрят съд с капак.\n500-600 грама брашно тип 700\n250 грама брашно от динкел\nМаята се размива в половината вода заедно със захарта, покрива се и се оставя на топло да шупне.\nВсички сухи продукти се слагат в подходяща дълбока купа, разбъркват се добре и към тях се добавя маята и останалата вода на части. Започнете да бъркате с голяма лъжица, докато съберете брашното, добавете зехтина. Не е нужно да месите, само разбъркайте добре /малко е трудно, защото сместа е много гъста/. Преместете тестото в намаслен плик и оставете в хладилника поне за 12 часа.\nИзвадете тестото и оставете на стайна температура за половин час до 40 минути да се отпусне.\nЗа печенето ще ви бъде необходим съд с капак – гювеч на пример. Поставете го във фурната и включете на 180-200 градуса. Трябва добре да се сгорещи.\nВърху лист пекарска хартия придайте желана от вас форма на тестото и оставете за още половин час да се надигне. След това внимателно пренесете във вече нагорешения гювеч. Печете под капак около час.\nПолучава се страхотен хляб, с хрупкава кора и мека вътрешност.\nПубликувано от Еoc в 21:41 ч. 35 коментара:


Печатници - Golden Pages\nНачало / Медии и рекламна дейност / Печатници / България\nФактор Р Плюс 052684800\nВарна, ЗПЗ, ул. Заменхоф 9\nПечатници, Рекламни агенции, Предпечат и експонация\nФактор Р-пълноцветен листов печат и довършителни книговезки услуги. В момента заема едно от водещите места в България в областта на разработването и производството на опаковки, етикети, плакати, списания, календари, самозалепващи етикети на ролка.\nЕВРО ТРЕЙД М 029446346\nКРИСТАЛ ПРИНТ БГ 0886142161\nВарна, бул. Цар Освободител 253\nПечатна и рекламна дейност. Изработка на флаери, кутии, плакати, календари, визитки и др. Изпълняваме нестандартните желания на клиентите си. Предлагаме цялата гама от продукти, чрез които да рекламирате фирмата си. Консултации с наш специалист.\nПЕЧАТНИЦА ЕВЕНТУС 029464010\nСофия, ул. Летоструй 109\nПечатница ДАРС 056841632\nБургас, ул. Стефан Стамболов, Северна индустриална зона, зад Шоурум Мерцедес-Бенц\nПроизводство на етикети и кутии за храни, напитки, вина и високоалкохолни напитки. Етикети - листови етикети на пачка, самозалепващи етикети на ролка, многолистови етикети на ролка. Подаръчни кутии - двупластови и трипластови. Книжки на конец.\nЛУКС ПРИНТ 0878 239365\nКазанлък, ул. Цар Освободител 40\nПечатница Лукс Принт Казанлък предлага предпечат, офсетов, дигитален и широкоформатен печат. Дизайн и реклама, цялостни решения за вашия бизнес.\nБАЛЗЕНА-РАЛЧЕВ И СИЕ 0391 24936\nДимитровград, Г.С.Раковски 10 вх. Ж ап. 3\nДейността на фирмата е печатница.Като услуги предлагат изработката на визитки, предпечатни изделия, формуляри, фактури, реклами. Също така предлагат канцеларски материали.


Фалшиви новини :: По закона "Магнитски": Перничанка с руска рубашка атакува Пеевски :: Monitor.bg\nСилвия Кромър си прибрала влоговете от КТБ с цесии, сега трепери заради промените, спиращи вторичния грабеж\nПодставени лица с дълбоки руски връзки, но иначе представящи се за американски граждани, клеветят депутата и наш издател Делян Пеевски по закона „Магнитски“.\nТакъв е случаят с мистериозната вложителка в КТБ Силвия Кромър, която е последната активирана пионка да създава пропаганден шум по опорните точки на банкера беглец Цветан Василев. БГ Мадоф, както стана известен Василев, защото построи финансова пирамида около КТБ и източи парите на вложителите в банката, от известно време плаща луди хонорари на лобисти в САЩ, за да задействат жалба срещу нашия издател по глобалния акт „Магнитски“ с отчаяната цел да се спаси от наказателно преследване. Паралелно с това всевъзможни подставени лица на Василев периодично пръскат фалшиви новини по опорната точка „Магнитски“. Последно вчера сайтът „Фрогнюз“ на ченгето от ДС с псевдоним Академик Огнян Стефанов публикува интервю с никому неизвестната вложителка Силвия Кромър. Широко известен факт е, че Стефанов е финансиран от БГ Мадоф, за да тиражира опорните му точки и е превърнал „Фрогнюз“ в пресцентър на банкера беглец. НПО-то „Ние, гражданите“ на другия агент на ДС с псевдоним Ана Хранова Вера Ахундова също е отколешен рупор на опорните точки на мустакатия измамник. Защо обаче живеещата в САЩ г-жа Кромър се е присъединила към пропагандната кампания по „Магнитски“ на „Ние, гражданите“ и получи трибуна във „Фрогнюз“ е крайно любопитно.\nЗа разлика от родения в Маями сенатор Марко Рубио, пред когото тя твърди, че се е оплаквала от Пеевски, Силвия Кромър е родена в Перник. От профила й в социалната мрежа Фейсбук освен снимки, нетипични за една сериозна бизнес дама, за каквато се представя Силвия, е видно, че е\nприятелка с Даниел Божилов от „Ние, Гражданите“\nи Маргарита Генчева – бивша служителка в КТБ и настоящ администратор на интернет групата „За Цветан Василев и КТБ АД“. Според официалните фирмени регистри госпожата, намекваща, че има бизнесначинания у нас, е напълно непозната. Фигурира обаче под моминското си име Гоцева и то като собственик на една закрита фирма и една действаща. В нея е съдружник с баща си Симеон Гоцев. Кромър твърди, че е вложител в КТБ, като обяснява, че парите, вложени в източения и фалиран от Василев трезор, дошли от „продажба на бизнес имот“. Според Имотния регистър става въпрос за сделка с поземлен имот в Перник с площ от 188 м2 и прилежащ навес. Имотът й е дарен през 2008 г. от родителите й. Именно таткото е ключовата фигура в семейството, тъй като поред фирмения регистър ДАКСИ той има широки бизнес интереси. В една от компаниите си - „Гардения ВВВ“, Симеон Гоцев е бил партньор с украинския гражданин с български паспорт Вадим Лобачов и казахстанците с руски паспорти Наталия Акимова и Вячеслав Левушкин. Интересите и на тримата чужденци са свързани основно с туризма и хотелиерството и имат участия в редица компании с руски граждани, които развиват бизнес у нас. Дори една от фирмите на Лобачов е кръстена „Московия ЕООД“. Фирмата си „Хотел Русковец“ пък Лобачов е продал на руския гражданин Владимир Иленхо. Другият бизнес партньор на бащата на Силвия Кромър Наталия Акимова пък е съдружник в „Интерфрам Технолоджи“ с руснаците Александър Богачев, София Миних и Георгий Тордия. Цялостният поглед върху съдружията на Гоцев и партньорите му показва, че са част от мрежа от руски инвеститори, които развиват мащабни бизнес начинания в България. Вероятно е съвпадение, че най-близките партньори на Цветан Василев също са от руски произход като например православния олигарх Константин Малофеев, с когото БГ Мадоф се опита да раздели купените с пари на вложителите в КТБ компании като БТК, НУРТС и „Авионамс“.\nДопълнителна светлина върху мотивацията на г-жа Кромър да се включи в абсурдната атака срещу издателя ни по закона „Магнитски“ дават и списъците, публикувани от синдиците на КТБ с имената на хората, сключили цесии. Договорките бяха сключвани, за да си приберат парите, които са държали на депозит, когато сумата е била над законово гарантираните или пък не е отговаряла на изискванията на нормативната уредба – т.е. била е с преференциални лихви. На кое точно условие не е отговаряла г-жа Кромър засега е неясно, но фактът е, че\nтя е сключила две цесии за общо 341 890 лева.\nЛице, чиито имена отговарят на тези на нейна близка родственица - Цветанка Кирилова Гоцева, пък е сключила трета цесия за още 126 940 лева. Т.е. фамилията е успяла да прибере близо половин милион, които реално са били виртуални пари, защото депозитите, държани в банката, бяха източени от банкера беглец Цветан Василев и кохортата му от ортаци и подставени лица.\nЦесиите и прихващанията, правени чрез тях, бяха сред основните инструменти за вторичния грабеж на банката, който се развихри след поставянето й под спецнадзор. Той беше организиран от ортаците на Цветан Василев и реализиран с помощта на квесторите на КТБ. Именно за това те бяха дадени преди няколко седмици и на съд. След като в банката влязоха синдици, те дадоха не малка част от сключените прихващания и цесии на съд, за да бъдат анулирани като фиктивни, тъй като по тях не са постъпили реални плащания в трезора. Законът, който беше внесен от издателя ни Делян Пеевски и колегите му по група Йордан Цонев и Хамид Хамид, също предвижда със задна дата да могат да се обявяват за недействителни всички фиктивни прихващания, цесии и прехвърляния, по които е нямало действителни плащания. Нищо чудно именно това да е мотивът и за действията на Силвия Кромър.\nПсевдовложителите пръскат фалшиви новини\nВедомственото НПО на Цветан Василев „Ние, гражданите“ продължава с пакетното обслужване на мустакатия си благодетел Цветан Василев. НПО-то се представя за съюз на пострадалите от фалита на КТБ вложители в банката. По пътя на логиката би трябвало тези хора най-много да се гневят на главния виновник за източването й – нейния мажоритарен собственик Цветан Василев. Вместо това ченгето от ДС Вера Ахундова и представящият се за юрист Даниел Божилов коленопреклонно повтарят опорните точки на БГ Мадоф. Наред с логистичната подкрепа, която му удариха по жалбата за „Магнитски“, „Ние, гражданите“ периодично произвеждат и фалшиви новини по адрес на неудобните на Цветан Василев личности като Делян Пеевски. Последният пример е интервю на Даниел Божилов, естествено в неформалния пресцентър на банкера беглец „Фрогнюз“. Божилов развива любимата теза на Цветан Василев как всеки представител на властта, който го настъпи по някакъв начин, е близък на Пеевски. В конкретния случай става въпрос за шефа на комисия „Антикорупция“ Пламен Георгиев. Именно ръководеният от него орган наложи запор за над 2 млрд. лв. от престъпното имущество на БГ Мадоф. Поради тази причина Георгиев моментално бе нарочен за пионка на Пеевски и Божилов изсипа една камара лъжи как той е проверявал няколкократно депутата и наш издател и как нарочно все излизал със становище, че няма нарушения при него. Истината е, че Пеевски последен научи за резултата от проверката на комисия „Антикорупция“ по негов адрес, тъй като никой от този орган не си беше направил труда да го уведоми въобще, че е проверяван.\nБрат й ортак със скандална водеща\nБратът на фамозната перничанка е също бизнесмен и също има интересни партньори. Венцислав Симеонов Гоцев е съдружник със скандалната тв водеща Радост Драганова. Освен светските предавания, с които е известна тя, наскоро нашумя със съдебното дело, което води срещу нея кипърският й партньор Харис Кунтурис. Спорът между двамата е за близо 5 млн. евро. Парите били инвестирани от Харис Кунтурис в общата им фирма за ток от соларен парк край Брезник. Двамата се запознали през 2012 г. и тогава създали общо дружеството заедно с Драганова и нейни роднини. Според кипърския бизнесмен Драганова решила зад гърба му да го изхвърли от бизнеса. Кунтурис твърди, че е успял за съвместния им период да докарва по 700 000 евро чиста печалба. През 2016 г. обаче установил, че по документи е никой в тази фирма, а едноличен собственик е Драганова. Кипърецът твърди, че след като се оплакал, срещу него започнало преследване. Търсили го от ГДБОП по сигнали за наркотици и проституция. От НАП му направили редица данъчни ревизии. Именно с Кунтурис и Драганова е бил съдружник Венцислав Симеонов до 2016г. в „Солар Енерджи Съпорт“ ЕООД.